****

**VILNIAUS R. BEZDONIŲ „SAULĖTEKIO“ PAGRINDINĖS MOKYKLOS**

**DIREKTORIUS**

**ĮSAKYMAS**

**DĖL VILNIAUS R. BEZDONIŲ ,,SAULĖTEKIO“ PAGRINDINĖS MOKYKLOS MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE TVARKOS** **APRAŠO PATVIRTINIMO**

2025 m. rugpjūčio 29 d. Nr. V1-142

Bezdonys

Vadovaudamasis Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijomis, patvirtintomis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 ,,Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo:

1. Tvirtinu Vilniaus r. Bezdonių „Saulėtekio“ pagrindinės mokyklos mokinių asmeninių mobiliųjų telefonų ir kitų informacinių technologijų įrenginių naudojimo mokykloje tvarkos aprašą (pridedama).

2. Įpareigoju klasių vadovus supažindinti mokinius su šio aprašo nuostatomis.

Direktorius Algimantas Baranauskas

Parengė

Direktoriaus pavaduotoja ugdymui

Vilma Petrokienė

2025-08-22

PATVIRTINTA

Vilniaus r. Bezdonių „Saulėtekio“ pagrindinės mokyklos direktoriaus

2025 m. rugpjūčio 29 d.

įsakymu Nr. V1-142

**DĖL VILNIAUS R. BEZDONIŲ ,,SAULĖTEKIO“ PAGRINDINĖS MOKYKLOS MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Bezdonių ,,Saulėtekio“ pagrindinėje mokyklos (toliau – Mokykla) mokinių asmeninių mobiliųjų telefonų ir kitų informacinių technologijų įrenginių Mokykloje tvarkos aprašas (toliau – Aprašas) reglamentuoja priešmokyklinio ugdymo grupę lankančių vaikų ir 1–10 klasių mokinių (toliau – mokiniai) asmeninių mobiliųjų telefonų ir kitų informacinių technologijų įrenginių (toliau – mobilieji telefonai) naudojimo Mokykloje ir (ar) dalyvaujant Mokyklos organizuojamose ugdomosiose veiklose ne Mokyklos aplinkoje tvarką.

2. Aprašo paskirtis – užtikrinti Mokykloje saugią, ugdymui palankią Mokyklos aplinką, padedančią mokiniams ugdyti atsakingo ir sąmoningo technologinių įrenginių naudojimo įgūdžius.

3. Apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

**II SKYRIUS**

**MOKINIŲ MOBILIŲJŲ TELEFONŲ NAUDOJIMO MOKYKLOJE RIBOJIMO ATVEJAI IR IŠIMTYS**

4. Ribojamas mokinių mobiliųjų telefonų naudojimas pamokose ar organizuojant ugdomąsias veiklas ne Mokyklos aplinkoje, išskyrus šiuos atvejus:

4.1. 5–10 klasėse, siekiant numatytų ugdymo tikslų, mokytojo ar švietimo pagalbos specialisto iniciatyva pamokoje, pailgintos dienos grupėje ar ne Mokyklos aplinkoje organizuojamos veiklos, kuriai atlikti reikalingi asmeniniai informaciniai technologijų įrenginiai, metu;

4.2. užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikalinga naudotis mobiliaisiais telefonais ar kitais įrenginiais;

4.3. esant situacijai, kai reikia nedelsiant susisiekti su tėvais (globėjais, rūpintojais) ar pagalbos tarnybomis.

**III SKYRIUS**

**PRIEMONĖS ĮGYVENDINIMUI UŽTIKRINTI**

5. Mobiliuosius telefonus 1–4 klasių mokiniai prieš prasidedant pamokoms sudeda į klasės vadovo nurodytą vietą ir pasiima tik pamokoms pasibaigus.

6. Pailgintos dienos grupės mokiniai telefonus laiko kuprinėse.

7. 5–8 klasės mokiniai prieš pamoką savo mobiliuosius telefonus sudeda į dėžutę, esančią ant mokytojo stalo. Mobilieji telefonai turi būti išjungti arba nustatytas begarsis režimas. Pasibaigus pamokai mokiniai mobiliuosius telefonus pasiima.

8. 9–10 klasės mokinių mobilieji telefonai per pamokas lieka mokinių kuprinėse arba krepšiuose. Jie turi būti išjungti arba juose nustatytas begarsis režimas.

9. Mokiniai mobiliaisiais telefonais gali naudotis tik Aprašo 4 punkte nurodytais atvejais.

10. Kiekvienas mokytojas, pagalbos mokiniui specialistas ar mokinio padėjėjas (toliau – mokytojai) privalo netoleruoti mobiliųjų telefonų naudojimąsi pamokų metu.

11. Mokytojai, pastebėję, kad mokinys be leidimo naudojasi mobiliuoju telefonu, privalo jį paimti ir perduoti socialiniam pedagogui, jam nesant Mokyklos direktoriaus pavaduotojui ugdymui arba direktoriui. Jeigu mokinys nesutinka atiduoti mobiliojo telefono, mokytojas nedelsdamas apie tai informuoja socialinį pedagogą, direktoriaus pavaduotoją ugdymui arba direktorių.

12. Mokykla turi teisę laikinai paimti mokinio mobilųjį telefoną, jei mokinys pažeidė Aprašo nuostatas.

13. Nusižengus pirmą kartą, mobilusis telefonas grąžinamas mokiniui pasibaigus pamokoms, pailgintos dienos grupės užsiėmimams ar ugdomajai veiklai ne Mokyklos teritorijoje. Jei nusižengiama antrą kartą – mobilusis telefonas grąžinamas mokinio tėvams (globėjams, rūpintojams). Nusižengus daugiau kaip du kartus mobilusis telefonas grąžinamas tėvams ne anksčiau kaip po 72 val.

**IV SKYRIUS**

**BAIGIAMOSIOS NUOSTATOS**

10. Aprašo nuostatos derinamos su Mokytojų taryba ir Mokyklos taryba.

11. Suderintą Aprašą tvirtina Mokyklos direktorius ir skelbia viešai Mokyklos interneto svetainėje.

12. Su Aprašo nuostatomis supažindinama visa Mokyklos bendruomenė.

13. Mokykla, siekdama Aprašo nuostatų pažeidimų prevencijos bei sklandaus jo įgyvendinimo, informuoja ir konsultuoja mokinius ir tėvus (globėjus, rūpintojus) apie mobiliųjų telefonų besaikio naudojimo pasekmes bei atsakingą ir saugų įrenginių naudojimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

APTARTA SUDERINTA

Mokytojų tarybos posėdyje Mokyklos tarybos posėdyje

2025-08-27 2025-08-28

protokolo Nr. V3-3 protokolo Nr. V2-3